Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 63

2. évfolyam Témakör Tartalom Kommunikáció Beszédtechnikai gyakorlatok. Helyes artikuláció, időtartam, hangsúly, hanglejtés, hangerő. Köznyelvi kiejtés Beszéd A mindennapi érintkezés nyelvi fordulatai. Mondatok tartalmi bővítése, pontosítása ki? hol? mit? mikor? kérdésekre válaszoló szavakkal. Szóbeli szövegalkotás Szövegalkotás megalapozása képsorról, eseményekről, élményekről mondatok alkotása. Időrend megállapítása. Nyelvi ismeretek, helyesírás Hang, betű, szótag, szó, mondat, szöveg differenciálása. Az ábécé (magánhangzók, mássalhangzók). Hangok időtartama, jelölésük. Szótagolás. Mondatok, nevek helyesírása, „j”—„ly” jelölése a tanult szavakban. Magán- és mássalhangzók időtartamának jelölése írásban. Olvasás, szövegértés A választott módszernek megfelelően az olvasás jelrendszere, technikája (ütemes szótagolás, szóképes olvasás). Értő olvasás a tanult betűkre szerkesztett szavak, szövegek, versek, mesék felhasználásával. Olvasási képesség Néma olvasás után a megértés bizonyítása. Olvasmányok feldolgozása irányítással. Irodalmi ismeretek Versek, mesék, mondókák, nyelvtörők. Közmondások, szólások. Írás, íráshasználat Az írás jelrendszere. Szövegek másolása írottról, nyomtatottról. Szavak, mondatok tollbamondás utáni írása előkészítéssel. Begyakorolt szavak emlékezet utáni írása. 2000/135/II. szám Tevékenységek Gyakorlatok a hallási, a látási figyelem és emlékezet fejlesztésére. Tájékozódási gyakorlatok térben, síkon, testen — irányok, arányok megfigyelése —, a megfelelő nyelvi kifejezések használata. Gyakorlatok a helyes artikuláció, hangsúly, hangerő, beszédtempó kialakítására. Játékos szituációkon keresztül a helyzethez alkalmazkodó kommunikációs formák gyakorlása. Bekapcsolódás a mindennapi társas érintkezésbe, beszélgetésekbe. Egyszerű kommunikációs helyzetekben kérdezés, válaszadás, üzenetek átadása. Eseményekről, élményekről, képekről mondatok alkotása az időrend betartásával. Szókincsbővítés, új kifejezések alkalmazása. Szógyűjtések, mondatbővítések kérdések segítségével — más tantárgyak szakszavainak használata. Ismerkedés a gyermeklexikonnal. Szavak hangokra bontása, helyes ejtés, hangok időtartama. Betűk felismerése, hangoztatása, differenciálása. Adott szempontok alapján történő rendezésük, válogatásuk, csoportosításuk. Betűkből szavak alkotása, hiányzó betűk pótlása. Hangos olvasás gyakorlása változatos formában (pl. párbeszéd olvasása, válogató olvasás technikai, grammatikai szempont szerint). Némán olvasott szövegek megértésének bizonyítása irányított feladatmegoldással (jelöléssel, kiegészítéssel, válaszadással, tartalom megbeszélésével). Gyakorlatok jelek, piktogramok felismerésére, értelmezésére, rajzos utasítások értelmezésére — ritmikus sorok rajzolása, ábra, alak előállítása pontok összekötésével. Másolás írottról, nyomtatottról. Látási-hallási előkészítéssel szavak, rövid mondatok írása tollbamondással. Begyakorolt szavak emlékezet utáni írása. Nevek, mondatok helyesírásának és a „j” hang kétféle jelölésének változatos formában történő gyakorlása. Mondókák, versek ritmizálása, mesék dramatizálása. Tanulás, füzet, könyv használata, együttműködés. Követelmény — Mutasson fel a tanuló mérhetően folyamatos fejlődést a kommunikációs készségében, tudjon bekapcsolódni beszélgetésekbe kérdésekkel, válaszadással. — Legyen képes közreműködni egyszerű üzenetek átadásában. — Tudja elmondani saját személyi adatait. — Beszéljen érthetően, tagoltan, helyes köznyelvi kiejtéssel, helyes ritmusban. — Legyen képes szövegértést bizonyító feladatok megoldására segítséggel — előkészítéssel. — Legyen képes felkészülés után egyenletes tempóban olvasni. — Írásképe legyen rendezett, olvasható. — Tudjon szavakat, rövid mondatokat másolni írottról, nyomtatottról — előkészítéssel, 3—4 betűből álló szavakat tollbamondás után leírni, előkészítéssel. — Legyen képes alkalmazni a gyakorolt helyesírási szabályokat: előkészítés mellett alkalmazza a mondatkezdő nagybetűt, a mondatvégi írásjeleket, legyen ismerete a „j” hang kétféle jelöléséről. — Legyen betűismerete a tanult betűk körében. — Legyen képes 3—4 mondóka vagy vers elmondására.

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes